
Aliați în NATO, dar nu în orice 
condiții 


(G) Adrian Onciu 5 aprilie 2024 


Organizaţia militară formată din 32 de membri și cunoscută sub acronimul NATO, 
despre care Geoană pretindea recent că are ca scop principal "pacea", a celebrat 
la Bruxelles 75 de ani de la înfiinţare. 


Fiind vorba despre o reuniune a miniștrilor de Externe, președintele lohannis a 
trebuit să rămână acasă, îngândurat și pesimist în legătură cu șansele de a 
prelua șefia ONG-ului. Au participat de la noi doar Luminiţa Odobescu (cea care 
bea cafele cu Hillary Clinton) și Mircea Geoană (cel desemnat de Ambasada SUA 
să preia Palatul Cotroceni). 


Atmosfera a fost una de război și de încordare a mușchilor. Doamna Odobescu, 
pupila ex-ministrului de tristă amintire Bogdan Aurescu, și-a demonstrat întregul 
talent oratoric cu prilejul intervenţiei la microfon, într-o engleză cu accent 
iliescian: "(...) Războiul brutal de agresiune purtat de Rusia împotriva 
vecinului nostru, Ucraina, a schimbat mediul nostru de securitate pentru 
mulți ani de acum încolo. Trebuie să facem tot ce ne stă în putinţă pentru a 
sprijini Ucraina până la victoria finală. Împreună suntem mai puternici. 
Împreună suntem mai buni. Împreună ne construim viitorul. La mulţi ani 


România în NATO!'. Cel mai tare a aplaudat Mircea Geoană, urmat îndeaproape 
de Jens Stoltenberg. 


Înainte de partea cu pișcoturi, scrumbii de contrabandă și șampanie (Most - 
Franţa sau Mileștii Mici - Moldova, n-am fost atent la etichetă) șeful NATO a 
punctat, ca de obicei în astfel de ocazii, că "Ucraina va deveni membru al 
alianţei”. Fără să specifice dacă în secolul XXI sau în următorul. 


Apoi a reiterat propunerea înfiinţării unui fond comun al alianţei, de 100 de 
miliarde de euro, pe lângă numeroasele ajutoare curente oferite de SUA, UE, 
Canada și celelalte state din "coaliția de bunăvoință” de la Raimstein. lar 
ministrul ucrainean Kuleba a pus punctul pe "i": planul expus de Stoltenberg are 
"zero șanse” dacă nu include contribuții financiare obligatorii ale statelor 
membre. În timp ce Kuleba spunea că a obosit să stea cu mâna-ntinsă către 
Occident, președintele Zelensky s-a enervat puţin în biroul său de la Kiev și a 
calificat ezitarea aliaţilor ca fiind "complet inacceptabilă”. 


Cel mai probabil, săptămâna viitoare Congresul american va vota, în sfârșit, 
ajutorul de 61 de miliarde de dolari promis de administraţia Biden. 


La petrecerea NATO de la Bruxelles singura notă discordantă a făcut-o 
reprezentantul Ungariei, ministrul Peter Szijjarto: "NATO este într-un soi de 
psihoză de război. Majoritatea aliaţilor au vorbit despre cum să crească 
livrările de arme pentru ca Ucraina să câștige. (...) Deși multe state membre 
au contribuit deja cu aproape toate muniţiile pe care le aveau în rezerve, s-a 
sugerat ca depozitele să fie golite. Am auzit până în prezent din partea 
ţărilor care trimit arme că acestea vor ajuta Kievul să obţină victorii pe 
câmpul de luptă (...), însă acest lucru nu se întâmplă. Situaţia arată clar că 
numărul victimelor și distrugerile vor crește dramatic în lipsa unei soluţii 
diplomatice rapide”. 


Sigur că Viktor Orban este putinist, iar poziția Ungariei, chiar dacă face apel la 
rațiune și cumpătare, nu poate fi luată în considerare din moment ce lovește 
direct în afacerile cu armament ale Pentagonului și în interesele geostrategice al 
Casei Albe. 


Dacă nu-i căsăpim ACUM pe ruși, relativ ieftin și cu mână de lucru gratis, altă 
ocazia n-o să mai avem. lată cum gândesc aliații noștri din NATO, o organizaţie 

militară care poate fi catalogată oricum, numai nu "defensivă" și "dornică de 
pace". 


În urmă cu 20 de ani, când România a aderat la NATO, simplii cetățeni s-au 
așteptat la prosperitate și securitate, în niciun caz la un război aberant cu vecinii 
ruși, stimulat și întreţinut de globaliștii fără niciun Dumnezeu. 

